大寶廣博樓閣善住秘密陀羅尼咒輪
簡介
經中雲：彼一切有情類。由此陀羅尼威力。若讀若誦受持。若佩身上若書衣中。若置幢上。若書經卷若書素疊及牆壁牌板。乃至聞聲手觸及影其身。及轉觸餘人。決定當得不退轉無上菩提。能于現世獲無量百千功德。遠離諸罪成就一切善根摧伏諸魔。于諸世間皆得敬愛。於一切處皆得供養。一切國王王子宰官後宮。並諸眷屬皆得歡喜。一切沙門婆羅門亦皆歡喜。言音威肅人所樂聞。手腳柔軟聲相和雅。離於貧窮不受世間毒藥刀杖水火等難。諸惡獸怖不能爲害。無諸賊怖無劫盜怖。無旃陀羅怖無喃摩怖。行大小路悉皆無怖。無鬼神怖無羅刹比舍遮怖。無拏吉你怖無毒蛇怖。乃至一日二日三日四日。寒瘧常瘧一切瘧病悉不著身。眼病耳病鼻病舌病。齒病唇病喉病項病。

諸支分病手病背病腰病臍病痔病淋病。痢病(病-丙+婁)瘡病髀病脛腳痛病。丁瘡腫病瘰(病-丙+歷)班病。肚痛疥病皰跛癩癬。無如是等病。無頭痛不盲不瞎不傴。無橫災死。不聾不啞不被輕欺。如是等類現世不受。得無礙辯臨命終時心不散動。一切諸佛現前安慰。亦不爲厭禱蠱毒咒詛著。身臥安覺安。於其夢中見百千佛刹。及見諸佛並諸菩薩圍繞。由此秘密陀羅尼威力故。獲如是殊勝功德。（《大寶廣博樓閣善住秘密陀羅尼經》）